Hassan Abdrahim

Hassan Abdrahim (også skrevet Hasan Abdrahim; født 13. februar 1914 i Helsingfors, død 5. mars 1940 i Vyborg) var en finsk skøyteløper med russisktatar-avstamning.

Han var med og representerte hjemlandet i verdensmesterskapet i hurtigløp på skøyter den 18. og 19. februar 1939 som ble arrangert på Olympiastadion i Helsingfors i Finland hvor han tok en 23.-plass. Verdensmesterskapet ble vunnet av landsmannen Birger Wasenius. I tillegg deltok han i de finske allroundmesterskapene i både 1938- og i 1939-sesongen med henholdsvis en 10.-plass i 1938 og en 5.-plass i 1939.

Den 5. mars 1940 ble infanterikorporal Abdrahim skadet i armen, skulderen og nakken i kamper mot den røde arme under vinterkrigen i Säkkijärvi, Niemenlautta, og døde senere samme dag. Bare noen få dager senere, den 12. mars ble Finland og Sovjetunionen enige om en fredsavtale hvor Finland avstod Karelen.

Han er hedret sammen med åtte andre tatarer på en minneplakett i stein. Abdrahim ble tildelt Frihetsmedaljens 2. klasse og hans nærmeste etterlatte ble tildelt Frihetskorsets ordens minnekors av 4.-klasse.

 Personlige rekorder 
 Distanse  Tid  Dato  Sted  500 m  46,3  22. februar 1939   Vyborg
  1 500 m  2.32,4  22. januar 1939   Helsingfors 3 000 m  5.25,7  ?. ? 1939  ?
  5 000 m  9.23,8  22. februar 1939   Vyborg 10 000 m  20.06,2  20. februar 1938   Helsingfors

 Referanser 

 Eksterne lenker 

  Hassan Abdrahim på www.ISU.html.infostradasports.com sine nettsider.
  A Tatar Soldier in the Finnish Army, WW2 (med portrettbilde) på chirayliq.blogspot.no
  He taistelivat Suomen puolesta – yli 150 tataaria palveli talvi- tai jatkosodassa (med dødsannonse) på yle.fi/uutiset
  Hasan Abdrahim på sotapolku.fi
  Bilde av gravstøtte for Hasan Abdrahim på BillionGraves.com med info om begravningsplass

Kategori:Finske skøyteløpere
Kategori:Frihetskorsets orden
Kategori:Artikler i skøytesportprosjektet
Kategori:Fødsler i 1914
Kategori:Dødsfall i 1940
Kategori:Personer fra Helsingfors